گلچین اشعار و نوحه های مغانلو
نام نوحه : اربعین اثر : مغانلو
دور ای اولان سینهسی اوخلارا نشان یارالی
گلوبـدی شامه گیدن خسته کاروان یارالی
باجـون گلوبـدی سفردن دور ایله استقبال
اوقان دولان گوزون آچ زینبم اویان یارالی
سنون فراقیوه دؤزمک حسین قوجاتدی منی
بلای هجـرون ایدوب قدیمی کمان یارالی
گیدنده کوفیه جسمون کفن سیزیدی سنون
بو ماجـرا باجـوین قلبین ایتدی قان یارالی
کفـن تاپولـدی و یـا قبریـده کفنسیزسن
آپـاردی کؤینگیـوی شامـه کوفیـان یارالی
یـارالی سینوین اوسته آلـوبسان اصغریوی
بوغـازی یاره الون اوسته ویردی جان یارالی
باشیـوی شمر ستمگر بدندن آیری سالوب
ستملـه اللریــوی کسـدی سـاربان یارالی
بو رسمدور که قوناق گلسهگر اوزاق یولدان
چیخـار قبـاقینه البتـه میزبــان یــارالی
سوسوز بوغازیوه قربان نیه سسون گلمور
دانیش منیلـه تاپوم طاقت و توان یارالی
کسیلموش اللریـوی چک یتیملر باشینا
باجـون فـدا سنه ای یار مهربـان یارالی
حسین گوزوندن ایراق گللرون سولوب سارالوب
سولار گل اولماسا گلشنده باغبان یارالی
گلوبـدی لیلـی علــیاکبریـن زیــارتینه
دیور اوغول آناوام بس هایانداسان یارالی
کمک سیـزم چاغور عباس نامداری گله
اولا بـو چولـده مـن زاره پاسبـان یارالی
اوقدری دیل یاراسی شامین اهلی ووردی منه
شماتت اوخـلارینا اولموشام نشان یارالی
تحمـل ایلمــوشم هــر مصیبته قارداش
ووراندا قمچـی منه شمریله سنان یارالی
دیـار کوفـهده بیـر خطبــه ایلدیـم ایـراد
جداده قانلی باشووی گورن زمان یارالی
شل اولسون اللری بیر داش جداده ووردی سنه
آلوب قراریمی داش یارهسین ووران یارالی
باشیمـی محمله ووردیم دیدیم سنه قربان
بو داغدیده باجون ای عزیز جان یارالی
باخـوردی کوفهلـیلر سـن گلنـده بازاره
دؤنیدی کـاش بیله گـردش زمان یارالی
جدا باشیندا باخیـردون یتیم اوشاقلاریوا
ووراندا اهـل ستـم طعنه زبــان یارالی
بو آلتی گوشهلی قبرون فداسی آی قارداش
گلوبـدی زینب دلخستـه میهمـان یارالی
رقیـه گلمـدی ویرانســراده دفن اولدی
بابا دیهدیه ویردی او طفـل جـان یارالی
«مغانلو» شـام و سحـر ایلیر بو غمده نوا
اولوبدی یوسف زهرایه نوحهخوان یارالی
----------------------------------
pes_Arab pes_Arab azb_Arab pes_Arab azb_Arab azb_Arab azb_Arab prs_Arab pbt_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab urd_Arab azb_Arab pes_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab unk